[{"text_idx": "#000000", "text": "Gwneud eich cymuned yn fwy o blaid pobl hy\u0302n"}, {"text_idx": "#000001", "text": "Annog a chefnogi eich ardal leol i fod o blaid pobl hy\u0302n"}, {"text_idx": "#000002", "text": "Mae pob awdurdod lleol yng Nghymru wedi llofnodi Datganiad Dulyn, ymrwymiad i weithio mewn partneriaeth i ddatblygu cymunedau sydd o blaid pobl hy\u0302n. Beth am gysylltu a\u0302\u2019ch Cynghorwyr lleol a gofyn iddynt adeiladu ar hyn drwy gymryd camau i ymuno a\u0302\u2019r Rhwydwaith Byd-eang o Ddinasoedd a Chymunedau o Blaid Pobl Hy\u0302n?"}, {"text_idx": "#000003", "text": "Os ydych chi\u2019n ymwneud a\u0302 grw\u0302p neu glwb lleol neu\u2019n gwirfoddoli\u2019n lleol ar ran mudiad \u2013 efallai y gallech weithio gyda\u2019ch gilydd i ymgysylltu a\u0302 thi\u0302m eich awdurdod lleol ar gyfleoedd a datblygiad o blaid pobl hy\u0302n."}, {"text_idx": "#000004", "text": "Sefydlu prosiect neu grw\u0302p o blaid pobl hy\u0302n lle rydych chi\u2019n byw"}, {"text_idx": "#000005", "text": "Mae bod yn gymuned o blaid pobl hy\u0302n yn golygu mwy na dim ond strategaethau\u2019r llywodraeth a mentrau awdurdodau lleol, mae\u2019n golygu pobl leol yn dod ynghyd i wneud eu cymunedau\u2019n lleoedd gwell i fyw ynddynt."}, {"text_idx": "#000006", "text": "Rydym wedi datblygu canllaw sy\u2019n darparu cyngor syml ac ymarferol i unrhyw un sy\u2019n bwriadu gwneud y mannau lle maen nhw\u2019n byw yn fwy cynhwysol i bobl o bob oed. Mae hefyd yn cynnwys rhai syniadau am y math o bethau y gallwch chi eu gwneud i sicrhau bod eich cymuned yn un sydd fwy o blaid pobl hy\u0302n."}, {"text_idx": "#000008", "text": "Mae\u2019r fenter yn seiliedig ar gynlluniau \u2018Better and Safe Journey\u2019 a ddatblygwyd gan First Group. Mae\u2019r cardiau wedi\u2019u dylunio i gyd-fynd a\u0302 chynlluniau cenedlaethol a rhanbarthol eraill fel Pasbort Penfro a\u2019r cynllun Waled Oren. Hoffem ddiolch i First Group am ei holl gymorth a chefnogaeth, yn ogystal a\u0302\u2019r holl grwpiau ac unigolion ledled Cymru a fu\u2019n gweithio gyda ni i helpu datblygu\u2019r cardiau a\u2019r negeseuon."}, {"text_idx": "#000009", "text": "Gellir defnyddio\u2019r cerdyn mewn unrhyw fan lle mae pobl yn dymuno gofyn am ychydig o help. Gall busnesau a sefydliadau sy\u2019n dymuno cefnogi\u2019r fenter gysylltu a\u0302 ni am ddeunyddiau hyrwyddo, sy\u2019n cynnwys sticeri ffenestr, posteri a thaflenni, i roi gwybod i gwsmeriaid eu bod nhw\u2019n adnabod y cardiau. Gallan nhw fod yn ddefnyddiol iawn mewn siopau, fferyllfeydd, tai tafarn, bwytai, banciau ac ar drafnidiaeth gyhoeddus."}, {"text_idx": "#000011", "text": "Gallwch gael cyfres o gardiau a waled cerdyn teithio gan fusnesau sy\u2019n cymryd rhan neu drwy ddefnyddio\u2019r manylion cyswllt isod i gysylltu a\u0302 ni yn uniongyrchol. Os hoffech chi gefnogi\u2019r cardiau yn eich busnes, neu os hoffech help i\u2019w hyrwyddo yn eich cymuned, cysylltwch a\u0302\u2019 ni."}, {"text_idx": "#000012", "text": "Gallwch gysylltu a\u0302 thi\u0302m Heneiddio\u2019n Dda drwy ffonio 029 2044 5030 neu drwy anfon e-bost at ."}, {"text_idx": "#000014", "text": "Gwneud Cymru\u2019n genedl o gymunedau sy\u2019n gyfeillgar i oed"}]